, כנסת 23, פרוטוקול מספר , 

אברהם (אבי) ניסנקורן: אני מחדש את הישיבה.

ארבל אסטרחן: הרוויזיה היא בקשה לדיון מחדש, ואתה צריך לתת לאחד מהמבקשים לנמק.

ארבל אסטרחן: לאחרים אתה רשאי, לא חייב.

ארבל אסטרחן: ואחר כך עוברים להצבעה.

אברהם (אבי) ניסנקורן: אז אתן לאחד.

אברהם (אבי) ניסנקורן: מי רוצה לנמק את הרוויזיה?

אברהם (אבי) ניסנקורן: שלוש דקות לנמק את הרוויזיה.

אברהם (אבי) ניסנקורן: אלכס, בבקשה.

אלכס קושניר: אנסה לנמק את העמדה שלנו, ואני מאוד מקווה שהחברים פה, ללא קשר לשיוכם המפלגתי, בכל זאת - - -

אוסאמה סעדי: זיקה, זיקה.

אוסאמה סעדי: היום אנחנו משתמשים במילה "זיקה".

אלכס קושניר: הזיקה המפלגתית, בכל זאת ישקלו בשנית את ההצבעה שלהם.

אלכס קושניר: חבר'ה, אפשר לצייר המון המון אלטרנטיבות ממשלתיות, ויש כאלה שחושבים שזה מציאותי ויש כאלה שחושבים שזה לא מציאותי, אבל אני מדבר על אותה אלטרנטיבה שכרגע אתם יצרתם, אתם רקמתם.

אלכס קושניר: אותה ממשלה, שאגב, אתם עצמכם לא קוראים לה "ממשלת אחדות", אתם קוראים לה "ממשלת חילופים".

אלכס קושניר: זה מה שכתוב, גם בהסכם וגם בחוק, אז זה בטוח לא ממשלת אחדות.

אלכס קושניר: אבל גם בממשלה הזו אתם לא יכולים למנות 36 שרים, אתם לא יכולים למנות 16 סגני שרים.

אלכס קושניר: זה טירוף, תוותרו על זה, תלכו על 18 שרים.

אלכס קושניר: אז יהיו כאלה שיישארו בלי תפקידים.

אלכס קושניר: נשב פה בכנסת, נשב בוועדות.

אלכס קושניר: הרי מה הולך - - -

קריאה: בממשלת שרון היה 37, ואתם הייתם חלק ממנה.

אלכס קושניר: זה לא נכון.

קריאה: זה כן נכון.

אלכס קושניר: אני מבקש שיוסיפו לי את הזמן.

אברהם (אבי) ניסנקורן: קיבלת עוד חצי דקה.

אלכס קושניר: תודה.

אלכס קושניר: הנה, קטעת לי את קו המחשבה, תודה.

אלכס קושניר: אבל באמת, הולכת להיות פה תופעה מדהימה – הממשלה תשמין והוועדות תצטמצמנה.

אלכס קושניר: למה?

אלכס קושניר: כי לא יהיה לכם, חברי הקואליציה, זמן לרוץ לוועדות.

אלכס קושניר: אז מה אתם הולכים לעשות?

אלכס קושניר: אתם הולכים לצמצם את מספר החברים בוועדות, ואז כדי שכל התהליך הדמוקרטי הזה, שאנחנו כל כך מתגאים בו, יהפוך ללא רלוונטי ושולי.

אלכס קושניר: למה?

אלכס קושניר: כי בוועדות יהיו חמישה-שישה-שבעה משתתפים ולא יהיה אף אחד שיפקח על הממשלה.

אלכס קושניר: אני בטוח שגם לכם, גם היום, יש ביקורת על מה שהממשלה הזו עושה במשבר קורונה, אבל לא יהיה לכם אף אחד בכנסת שיעזור לכם להתמודד עם זה.

אלכס קושניר: ואני בטוח שכל אחד שיושב פה לא מרגיש נוח עם המספר המטורף הזה, של 36 שרים ו-16 סגני שרים, ועוד מעון לראש הממשלה ועוד כל מיני עסקאות חליפין כאלה ואחרות שיש בתוך ההסכם הזה.

אלכס קושניר: לכן באמת, חברים, עזבו פוליטיקה, אני מדבר אתכם אמיתי.

אלכס קושניר: בואו שבו רגע - - -

אופיר כץ: - - - התפטר ב-2016 בשביל הנורבגי.

אלכס קושניר: מה היה ב-2016, סליחה?

אופיר כץ: התפטר מתפקיד שר הביטחון בשביל להכניס חברת כנסת שלו.

אלכס קושניר: אין בעיה, אופיר, זה נקרא הפרדת רשויות.

אלכס קושניר: אבל לא מדברים על חוק נורבגי מדלג.

אלכס קושניר: הבעיה שלנו היא במדלג, אין לנו בעיה עם החוק הנורבגי, אנחנו בעד.

אלכס קושניר: אבל עוד פעם, חברים, תעזבו את זה.

אלכס קושניר: אתם רוצים, תכניסו את מי שאתם רוצים.

אלכס קושניר: תחשבו על 36 שרים, זה מטורף.

אלכס קושניר: תחשבו על זה.

אלכס קושניר: בואו תסבירו לאלו שבחרו בכם - - -

אופיר כץ: אתה יודע מה, אני מוותר על שר.

קריאה: מי עוד מוותר על שר כאן?

אלכס קושניר: יש פה עוד מישהו שמוכן לוותר על תפקיד - - -?

אוסאמה סעדי: הבעיה היא שלא מציעים לכם שרים.

אלכס קושניר: אני חייב לומר שהמשא ומתן בין יהדות התורה לליכוד שנמשך בדיוק שבע דקות – זה לפי הדיווח – אני רוצה לשאול את החברים בקואליציה מכחול לבן: אתם מסכימים לזה?

אלכס קושניר: אתם מסכימים למה שכתוב בהסכם?

משה ארבל: - - - התבטאתם כנגדם.

משה ארבל: הם אזרחים לגיטימיים.

אלכס קושניר: נכון.

משה ארבל: תודה.

אלכס קושניר: בגלל זה בואו ניקח את תקציב הישיבות ונכניס אותו פנימה, לתוך בסיס התקציב.

אלכס קושניר: במצב שאנחנו נמצאים - -

אברהם (אבי) ניסנקורן: תודה רבה, זה כבר - - -

אלכס קושניר: - - ובואו ניכנע לתכתיבים בנושא של חוק הגיוס ושוויון בנטל.

אלכס קושניר: אבל, חברים, תזכרו את המספר הזה – 36 שרים.

אלכס קושניר: אתם תתביישו במספר הזה, כי הציבור לא יסלח לכם על הדבר הזה.

אברהם (אבי) ניסנקורן: תודה רבה.

אברהם (אבי) ניסנקורן: מי בעד הרוויזיה?

אברהם (אבי) ניסנקורן: בעד – 5

אברהם (אבי) ניסנקורן: נמנעים – אין

אברהם (אבי) ניסנקורן: הרביזיה נדחתה ברוב של 11 נגד חמישה.

אברהם (אבי) ניסנקורן: אני נועל את הישיבה.